《食鱠》
宋代·黄庶

秋风莼鱼肥，兔罝馋涎落。
溪友入昼梦，但苦青衫缚。
落日渡河入，食指相悟觉。
宿夕治鱠具，共作泛舟约。
网罟遮青答，老鳟荐丝臛。
玉软饱不箸，坐视肴果恶。
酒薄如疲兵，对此得卫霍。
回首食五鼎，适意均一乐。
人间军须后，甑釜有藜藿。
甘鲜岂敢事，聊此尉寂寞。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。